EELNÕU

NARVA LINNAVALITSUS

KORRALDUS

Narvas

Sotsiaalteenuste arendamiseks määratud vahendite kasutamine

 lastega peredele tugiisiku teenuse arendamisele

1. ASJAOLUD JA MENETLUSE KÄIK

Vastavalt Sotsiaalhoolekande seaduse § -le 24 lg 1 p 1 ja p 3 toetab valla- või linnavalitsus last ja lapsi kasvatavaid isikuid, tehes koostööd perekonnaliikmete ja teiste isikutega ning asjaomaste asutustega. Samuti määrab linnavalitsus vajaduse korral lapsele või last kasvatavale isikule tugiisiku või –perekonna. 

Narva linnas ei ole käesoleval ajal  perekonna tugiisiku teenust vaatamata olemasolevale vajadusele. 

Tänapäeval laste ja perekonna probleemidega tegeleb Narva linna Sotsiaalabiameti lastekaitseosakond. Osakonnas töötab 6 inimest. Sotsiaalministeeriumi poolt 2005. aastal välja töötatud Lastekaitse kontseptsiooni kohaselt võib pidada optimaalseks lastekaitsetöötajate ja laste suhet 1:1000. Seisuga 01.01.2007 Narva linnas registreeritud laste arv vanuses 0-19 on 13353. Seega optimaalseks lastekaitsetöötajate arvuks on 13.

Lastekaitsetöötajate puuduse võiks osaliselt kompenseerida tugiisikute kaasamine töösse. Professionaalsed tugiisikud peavad läbima vastava koolituse enne tööle asumist. 

Koolitust pakub SOS Lasteküla Eesti Ühing koostöös Eesti Lastekaitse Liiduga. Rühma optimaalne suurus on 15 inimest. Tugiisikute ettevalmistus koosneb 3 osast ja kokku 15 inimesele on 192479 krooni. Koolituse esimene osa toimub ajavahemikus detsember 2007 – veebruar 2008 ja maksab 95 582 krooni.

Vastavalt Vabariigi Valitsuse 22.veebruari 2007.a määruse nr 51 “«2007. aasta riigieelarve seaduses» kohaliku omavalitsuse üksustele jooksvateks kuludeks tasandusfondi määratud eraldiste jaotamise ulatus, tingimused, kord ja jaotus” § -le 4 võib omavalitsusüksus kasutada kuni 60% eraldatud vahendites sotsiaaltoetuste maksmiseks või sotsiaalteenuste arendamise kuludeks. 

Sotsiaalteenuste arendamise kuludeks loetakse kulusid, mis on suunatud edaspidiste toimetulekutoetuse summade vähendamisele või abivajavate isikute iseseisva toimetulemise pikemaajalisemaks parandamiseks ja uute sotsiaalteenuste käivitamiseks.

Sotsiaalteenuste arendamise vahenditest tehtavad investeeringukulud ei tohi ületada 100 000 krooni iga loodava sotsiaalteenuse kohta. 

Perekonna tugiisiku teenuse üheks eesmärgiks on lapse ja pere toimetuleku toetamine ümbritsevas sotsiaalses keskkonnas. Seega võib perekonna tugiisiku teenuse arendamise kulusid lugeda sotsiaalteenuste arendamise kuludeks.

2. ÕIGUSLIKUD JÄRELDUSED

Vastavalt Narva Linnavolikogu otsusele 25.10.2007 nr 397 “2007. aasta tasandusfondis sotsiaalteenuste arendamiseks määratud vahendite kasutamise delegeerimine Narva Linnavalitsusele” on Narva Linnavalitsusel õigus antud korraldust vastu võtta.

3. OTSUS

Narva linna Sotsiaalabiametil lubada kasutada sotsiaaltoetuste ning -teenuste osutamiseks ja arendamiseks riigieelarvest määratud vahendeid lastega peredele tugiisiku teenuse arendamiseks (tugiisikute ettevalmistus) ulatuses kuni 100 000 krooni.

4. RAKENDUSSÄTTED

4.1. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

4.2 Korraldus jõustub seadusega sätestatud korras.

